২০১১ সালের সেপ্টেম্বরে ভারতের প্রধানমন্ত্রীর বাংলাদেশ সফরকালে উপ-আঞ্চলিক সহযোগিতা অন্তর্ভুক্ত করে একটি উন্নয়ন সহযোগিতাবিষয়ক কাঠামোগত চুক্তি স্বাক্ষরিত হয়। চুক্তিটি দুই দেশের মধ্যে বাণিজ্য, বিনিয়োগ ও অর্থনৈতিক সহযোগিতা; সংযোগ, পানি সম্পদ; প্রাকৃতিক বিপর্যয় ব্যবস্থাপনা; বিদ্যুৎ উৎপাদন, সঞ্চালন ও বিতরণ; বৈজ্ঞানিক, শিক্ষা ও সাংস্কৃতিক সহযোগিতা বৃদ্ধি; জনগণে-জনগণে বিনিময়; পরিবেশের সুরক্ষা এবং জলবায়ু পরিবর্তনের চ্যালেঞ্জ মোকাবিলা;উপ-আঞ্চলিক সহযোগিতা এবং নিরাপত্তাবিষয়ক সহযোগিতা বৃদ্ধির মত ক্ষেত্রসমূহে পারস্পরিক উপকারের সুযোগের সর্বোচ্চ সদ্ব্যবহারের মাধ্যমে অভিন্ন লক্ষ্য ও গন্তব্য অনুধাবনে সাহায্য করেছে।